OBRAZAC IZVJEŠĆA O PROVEDENOM SAVJETOVANJU

|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| **Naziv akta/dokumenta za koji je provedeno savjetovanje:** | Izmjene i nadopune programa dodjele potpora male vrijednosti ženama poduzetnicama na području Grada Dubrovnika | |
| **Naziv tijela nadležnog za izradu nacrta / provedbu savjetovanja** | Grad Dubrovnik  Upravni odjel za turizam, gospodarstvo i more | |
| **Cilj i glavne teme savjetovanja** | Program dodjele potpora male vrijednosti ženama poduzetnicama na području Grada Dubrovnika (“Službeni glasnik Grada Dubrovnika” br.3/19) stupio je na snagu 21.ožujka 2019. godine. Svrha Programa je jačanje poduzetničkog potencijala žena u poduzetništvu, poticanje samozapošljavanja žena u gradu Dubrovniku kao i ostvarivanje rodne ravnopravnosti kroz ekonomsko osnaživanje žena. Potpore koje se odobravaju i dodjeljuju temeljem ovog programa smatraju se potporama male vrijednosti sukladno pravilima Uredbe komisije (EU) br.1407/2013 od 18.prosinca 2013.godine o primjeni članka 107.i 108. Ugovora o funkcioniranju Europske unije na *de minimis* potpore *(*Sl.listEuropske unije L 352/1).  Kako je gospodarstvo Dubrovnika bilo iznimno pogođeno korona krizom u 2020. i 2021. godini ,što je rezultiralo lošim poslovnim rezultatima gospodarskih subjekata to se ovom izmjenom i dopunom Programa propisuje da su prihvatljivi prijavitelji između ostalog subjekti malog gospodarstva, trgovačka društva, obrti i OPG-ovi u vlasništvu žena, državljanki Republike Hrvatske u privatnom vlasništvu (50% i više ) koje pozitivno posluju, sada s izuzetkom poslovnih 2020.i 2021. godine , sve kako kriterij , kao do sada, pozitivnog poslovanja u 2020. i 2021. godini ne bi bio ograničavajućim za većinu poduzetnica, te kako bi se svrha i cilj koji se želio postići ovim Programom na kraju i ostvario. Kao referentna godina poslovanja tako je uzeta poslovna 2019. godina. Prihvatljivim troškovima ovom izmjenom i dopunom uzimaju se oni nastali u tekućoj godini provedbe Programa. Slijedom navedenog bilo je potrebno propisati i izmjene u obveznoj dokumentaciji uz javni poziv za trgovačka društva, obrte i OPG-ove s izuzetkom navedenih poslovnih godina. Propisano je dodatno bodovanje za utvrđenu invalidnost djeteta vlasnice, umjesto kao do sada vlasnice i/ili zaposlenice, te je u kriterijima za ocjenjivanje dodana djelatnost” IT I kreativne industrije”, kao segment komplementaran turizmu koji doprinosi ostanku mladih i perspektivnih kadrova. | |
| **Objava dokumenta za savjetovanje** | *Poveznica na objavljeno savjetovanje*  <https://www.dubrovnik.hr/vijesti/javno-savjetovanje-izmjene-i-nadopune-programa-dodjele-potpora-male-vrijednosti-zenama-poduzetnicama-na-podrucju-grada-dubrovnika-15549> | |
| **Razdoblje provedbe savjetovanja** | Javno savjetovanje sa zainteresiranom javnošću zaIzmjene i nadopune programa dodjele potpora male vrijednosti ženama poduzetnicama na području Grada Dubrovnika provedeno je u razdoblju od 30. ožujka do 29. travnja 2022. | |
| **Pregled osnovnih pokazatelja uključenosti savjetovanja s javnošću** | Nije pristiglo ni jedno očitovanje | |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Nije pristiglo ni jedno očitovanje | |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. | |
| **Tko je i kada izradio izvješće o provedenom savjetovanju?** | Ime i prezime:  Vlaho Margaretić | Datum:  2.5.2022 |